open-index/open-wikipedia-markdown huggingface dataset:
Radiolinje

**Radiolinje** betegner telekommunikasjonsutstyr som benytter mikrobølger for å erstatte en fysisk linje (kabel). En radiolinje kan gå fra en stasjon til en annen, eller gjennom en kjede av flere stasjoner. To nabostasjoner i en radiolinje har vanligvis fri sikt til hverandre. Avstanden kan være opptil 100 km. Ofte benyttes sterkt retningsbestemte antenner som Yagi- eller parabolantenner for disse forbindelsene. Der det ikke er fri sikt mellom to terminaler, kan det benyttes en passiv reflektor.

Siden kabelnettet i Norge stort sett eies av Telenor eller kraftselskapene, og det er relativt dyrt å leie linjer eller båndbredder i slike kabler, vil mange andre etater med kommunikasjonsbehov ofte sette opp antenner for radiolinjer for sitt eget behov.

Digitale radiolinjer finnes i kapasiteter fra 4×2 Mbit/s til 4 Gbit/s.

Overføring av signaler med radiofrekvenser langs kabel betegnes også som «radiolinje». Slik overføring mellom antenne og radiosender og/eller mottaker kan også betegnes fødelinje.

Elektrisitetsverkene har lenge løst sitt sambandsbehov ved å sende radiosignaler langs høyspentnettet. Det norske firmaet Nera har utviklet flere tekniske løsninger for dette.

Da kringkastingssignalene fra NRK gikk på mellombølge og langbølge, var det enkelte mellombølgesendere som brukte strømnettet til spredning av signalene.

Radiolinje benyttes for;
* distribusjon av radio- og TV-signaler.
* samband mellom telefonsentraler.
* samband fram til og mellom basestasjoner
* fremføring av bredbånd.

Konkurrerende teknologi er optisk fiber som har høyere kapasitet, men som krever dyrere og mer komplisert framføring i grøft eller luftlinje. Feil på radiolinjeforbindelser har gjerne kortere feilrettingstid enn feil på fiberoptisk kabel.

## Litteratur
* 
* 

## Referanser
Minne

**Minne** er et ord som har mange betydninger og bruksområder. Minne er et annet ord for hukommelse.

## Dataminne
* Dataminne betegner i forbindelse med datamaskiner den mekanisme som benyttes for å lagre datamaskinens program og de data som programmet opererer med.
* Random access memory (RAM) er hovedminnet i en datamaskin.

## Minne i relasjon til personer
* Minne/hukommelse, det at man husker noe, er en av egenskapene i kognisjon som blir redusert ved demens.

## Minne i relasjon til materialer
* Minne i materialer

## Stedsnavn
*Minne i Akershus. Ved Minnesund
Tweed (Australia)

:*Det finnes også andre elver som heter Tweed, se [[Tweed (andre betydninger)]].*
----

Elven **Tweed** renner ved nordkysten av New South Wales i Australia. Det er en kort elv som har sitt opphav i krateret etter en utdødd vulkan. Den starter i flere grener, som samles ved Murwillumbah og renner omkring 20 km mot nordøst inntil den renner ut i havet.

Området har et subtropisk klima, og det var tidligere regnskog der. Mye av skogen er ryddet, og langs elven er det god jord for dyrking av sukkerrør og andre avlinger. 

Den har sitt navn etter elven Tweed på grensen mellom Skottland og England; den fikk navnet fordi den ligger ved grensen mellom New South Wales og Queensland.
Cavite

**Cavite** er en filippinsk provins i landsdelen Luzon. Den ligger sørvest for Manila, i regionen Calabarzon. Provinshovedstaden er Imus, skjønt den tidligere hovedstaden, Trece Martires City, fremdeles er sete for provinsregjeringen. Nord for Cavite er Manilabukten. I nordøst ligger hovedstadsområdet med Manila. I øst ligger provinsen Laguna og i sør provinsen Batangas.

## Etymologi
Provinsens og den største byens navn, og en mindre kommunes navn, kommer fra den spanske formen av *kawit*, eller det kan være en korrupsjon av *kalawit*, filippinske språket tagalog for «krok», da i referanse til den lille fiskekrokformede halvøya som stikker ut ved Manilabukten. Navnet ble opprinnelig benyttet for halvøya, Cavite La Punta (i dag Cavite by), og det tilstøtende lavlandets kystområder Cavite Viejo (i dag Kawit). En annen teori forslår at navnet er spansk form av *kabit*, tagalog for «sammenføyd», «forbundet», og viser til halvøyas topografiske forhold til fastlandet. Den amerikanske diplomaten Edmund Roberts uttalte i sine memoarer fra 1821 at de innfødte kalte det *Caveit* grunnet «den krokete landpunktet som strakte seg ut i havet.» Kommunen og stedet Kawit het tidligere *Cavite el Viejo* (gamle Cavite).

## Politisk inndeling
Cavite er delt i 3 *cities* (bykommuner) og 20 *municipalities* (landkommuner).

### Bykommuner (cities)
* Cavite City
* Tagaytay City
* Trece Martires City

### Landkommuner (municipalities)

## Referanser


## Eksterne lenker
* 
* Brief History of Cavite, *cavite.gov*
Tweed (New Zealand)

:*Det finnes også andre elver som heter Tweed, se [[Tweed (andre betydninger)]].*

**Tweed** er en kort elv i distriktet Marlborough på New Zealands sørlige øy. 

Den drenerer området fra Lake McRae i nordøst og Carter's Saddle i sørvest, på sørvestsiden av fjellkjeden Kaikoura. Den renner ut i Waiau Toa / Clarence.

## Referanser
Humber

:*Se også [[Humber (andre betydninger)]].*

**Humber** er stor tidevannspåvirket elvemunning, eller estuarium, nordøst i England. Den starter ved Trent Falls, der elvene Ouse og Trent møtes. Rett før utløpet av Nordsjøen renner elven Hull inn i Humber. Den danner deler av grensen mellom East Riding of Yorkshire på nordbredden og North Lincolnshire og North East Lincolnshire på sørbredden. Selv om Humber er et utløp fra det punktet hvor det er formet, er det mange kart som viser det som *elven* Humber. Også i angelsaksisk tid var Humber betraktet som en viktig grenseelv, som skilte Northumbria («nord for Humber») fra de sørlige kongedømmene. Mellom 1974 og 1996 var området på begge sider av fjorden del av grevskapet Humberside. Fjorden har gitt sitt navn til regionen Yorkshire og Humber, som den renner gjennom.

Nedenfor Trent Falls går Humber gjennom forbindelsespunktet med Market Weighton Canal på den nordlige bredden, samløpet med elven Ancholme på den sørlige bredden; mellom landsbyene North Ferriby og South Ferriby og under Humberbroen (den sjuende største hengebro i verden); mellom byene Barton-upon-Humber på den sørlige bredden og Kingston upon Hull på den nordlige bredden (hvor elven Hull løper sammen), deretter strømmer den ut i Nordsjøen mellom Cleethorpes på siden til Lincolnshire og den lange og tynne (men raskt endrende) odden Spurn Head på nordsiden.

Havneanlegg i Humber er havnene i Kingston upon Hull, Grimsby, Immingham og de mindre havnene i New Holland og North Killingholme Haven. Utløpet er seilbar for selv dyptgående skip. Forbindelser til innlandet for mindre skip er omfattende, men håndterer kun en fjerdedel av godstrafikken inn til Themsen.

Ved Humbers utløp ble det i 1914 bygget to festninger, Humberfortene. En tredje festning, Fort Paull ligger lenger opp langs fjorden.

## Referanser


## Eksterne lenker
* 
* River Humber Ferries, privat nettsted om fergene fra dampskiptiden
* Humber.com , *Associated British Ports*, Humber-gruppen. Inkludert daglige detaljer om større skipstrafikk
* Humberpacketboats.co.uk, omfattende privat nettsted om historien til handel langs elven og dens sideelver
Humber (andre betydninger)

**Humber** kan vise til:

*Elven Humber i England
*Elven Humber i Newfoundland, Canada
*Elven Humber i Ontario, Canada
*Høyskolen Humber College i Ontario, Canada
*Biltypen Humber, produsert av den nå nedlagte Rootesgruppen i England
*Det pansrede personellkjøretøyet Humber one-ton, også produsert av Rootesgruppen
Hull (elv)

**Hull** (engelsk *River Hull*) er en elv som renner gjennom East Riding of Yorkshire i det nordlige England. Den har sitt opphav i Yorkshire Wolds. Båttrafikk er mulig fra slusen ved Struncheon Hill, hvor elven møter Driffieldkanalen. Elven renner inn i Humber i Kingston upon Hull.

Elva går igjennom byens industriområder, og det har blitt bygget flere vippebruer over den. Disse er fremdeles i bruk, selv om elvetrafikken har sunket de siste årene.

## Eksterne lenker
* 
* Historie bak kanalen 
* Elven vist ved Google Maps
Tweed (Skottland)

:*Det finnes også andre elver som heter Tweed, se [[Tweed (andre betydninger)]].*

**Tweed** (skotsk-gælisk: *Abhainn Thuaidh*, skotsk: *Watter o Tweid*) er en elv som renner gjennom regionen Scottish Borders i Skottland. Den er omkring 156 km lang, og starter i Tweedsmuir, nærmere bestemt ved Tweeds Well. Over en strekning på 27&nbsp;km ved Berwick-upon-Tweed markerer den grensen til England, og et kort stykke på denne strekningen renner den i Northumberland i England.

Stedsnavnet for Tweed har ikke blitt forklart, og det er kanskje av før-keltisk opprinnelse.

Elven er en av Skottlands beste lakseelver.

## Referanser


## Eksterne lenker
* 
* Beskrivelse av palaeo-istrømmen og landformene i Tweed-dalen (PDF), engelsk
Tweed

Tweed kan vise til:

*Tweed (Skottland), elv langs grensen mellom Skottland og England
*Tweed (Australia), elv i New South Wales
*Tweed (New Zealand), elv
*Tweed (tekstil), opprinnelig skotsk eller irsk produkt av twill-vevd ull
Grutasparken

**Grutasparken** ligger i Druskininkai kommune i Litauen og har som formål å gjengi hvordan livet artet seg under det totalitære styresettet Litauen var under i perioden 1940 til 1990.  

Ved inngangen til parken blir de besøkende møtt av kuvognene som fraktet deporterte sovjetborgere til Gulag-leirer i Sibir.  Inne i parken står enorme mengder monumenter fra kommunisttida, Lenin-er og Stalin-er i utallige varianter. Etter rundturen i parken vil man ha fått bedre kunnskap om forholdene som rådet i Stalin-tiden, særlig hvis man velger å ha guide.  I den innendørs utstillingen finnes dokumentasjon på valgfusk, manipulasjon, tortur, frykt, deportasjon m.m.  

Dette er en av de mest besøkte turistattraksjonene for utenlandske besøkende i Litauen. Parken besøkes også av mange voksne, litauiske borgere for å minnes denne forgagne epoken av landets historie.
Bølgekraftverk

Et **bølgekraftverk** er et kraftverk som produserer elektrisk energi fra bølgekraft (vanligvis havbølger).

## Metoder
Det finnes tre måter å utnytte bølgeenergi på:

*Flottør: En bøye eller flottør dupper opp og ned, der bevegelsen fanges opp av mekaniske overføringer som driver en generator.

*Returvann fra selvfyllende basseng, kombinert med et bølgefokuserende mønster i havbunnen, som får bølgene til å slå ekstra hardt og høyt inn over land, hvor vannet kan lagres til bruk for en generator via et kontrollert avløp. I Nordsjøen har det vært gjennomført, men som ble gitt, etter at sjøen ødela både bølgefanger og kraftverk. 

*Tidevann er også en form for bølgebevegelse. I Den engelske kanal er der store tidevannsforskjeller og det arbeides intensivt med måter å fange disse opp uten å få leveringsstopp hver gang tidevannsbevegelsen snur.

## Se også
*Bølgekraft
Termonukleær

En **termonukleær** prosess er en kjernefysisk prosess som holdes gående på grunn av at temperaturen er ekstremt høy (som følge av at atomkjernene holder en høy hastighet).  Fusjonsbomber benytter seg av dette prinsippet, og kalles i en del sammenhenger *termonukleære bomber*.

## Se også

* Atomvåpen
* Kjernefysisk fusjon
Menuett

**Menuett** er en gammel, fransk, langsom pardans i 3/4 takt fra 1600-tallet. Betegnelsen kan også henvise til musikken for denne dansen. Den danses med langsomme, små steg (*pas menus*), derav navnet, menuett, fra fransk *menu*, «liten», på grunn av de små dansetrinnene. Ordet ble overtatt fra italienske *minuetto*, igjen avledet fra latinske *minutus*, «liten». Den gikk i 6/8 takt i barokkens tid, som hos Händel, Purcell og andre, men på midten av 1700-tallet ble dette om til 3/4 takt og betegnes som valsens forgjenger.

## Historie

Menuetten har sitt opphav i en fransk folkedans, *[[branle]]*, som ble danset over hele Frankrike fra senmiddelalderen av, eller tidlig på 1500-tallet. Den ble danset av par i enten i linje eller i sirkel. Betegnelsen viser til både musikken og til de karakteristiske stegene i dansen. Noen av disse formene var i 3/4-takt. Den mest kjente varianten var *Branle de Poitou* (etter provinsen Poitou), som med tiden ble kjent under navnet menuett. Dansen ble lansert i Paris omkring 1660 da Ludvig XIV av Frankrike (Solkongen) bygget opp sin kongelige ballett. Fra slutten av 1600-tallet ble menuetten fast innslag i dansesuiten, gjerne som siste eller nest siste nummer. At den plasseres så sent i danserekka sier noe om alderen på dansen i forhold til de andre. Menuetten var svært populær, og fortsatte fra dansesuiten over i sonate og symfoni.

Menuetten har i utgangspunktet ikke opptakt og spilles i et rolig tempo. I wienerklassisismen høres derimot ofte at Haydn og Mozart lar sine symfoni-menuetter begynne med opptakt, og at de går raskere enn menuettene fra 1600-tallet. Danserytmen og føringen i disse menuettene minner dermed mer om vals eller folkedansen *[[ländler]]* som var svært populære i Østerrike opp mot 1800. Menuetten var dermed blitt en anakronisme, og Haydn kunne ofte gå over til å kalle tredjesatsen sin en *[[scherzo]]*.

## Referanser


## Litteratur
* Blatter, Alfred (2007): *Revisiting Music Theory: A Guide to the Practice*. New York: Routledge. .
* Little, Meredith Ellis (2001): «Minuet» i: *The New Grove Dictionary of Music and Musicians*, 2. utg., red. Stanley Sadie & John Tyrrell. London: Macmillan Publishers.
* Rosen, Charles (1988): *Sonata Forms*, rev. utg.. New York: W. W. Norton. .
* Russell, Tilden (2006): «The Minuet According to Taubert» i: *Dance Research: The Journal of the Society for Dance Research* **24** (2), s. 138–62.
* Sutton, Julia (1985): «The Minuet: An Elegant Phoenix» i: *Dance Chronicle*, no. 8, s. 119–152.

## Eksterne lenker
* 
* Example of a Minuet Choreography: «Menuet à deux pour un homme et une femme», Raoul Auger Feuillet: Recueil de Dances (1704)
Ekstrudering

**Ekstrudering** er en industriell produksjonsmetode som brukes for å bearbeide metaller og plaster. Metoden brukes også for å bearbeide mat til ønsket form.

I ekstruderingsprosessen presser et stempel materialet som skal bearbeides gjennom et verktøy (dyse). Dysen vil være laget slik at det har form etter det produktet man skal lage. Materialet vil dermed få sin endelige form når det passerer dysen.

I Norge drives det ekstrudering av plast på Follese (Askøy) og ekstrudering av aluminiumlegeringer på Magnor, Raufoss og Karmøy.

## Se også
* Alumiuniumsprofiler med T-spor, et eksempel på ekstruderte konstruksjonsprofiler
Ormen Lange

**Ormen Lange** kan ha flere betydninger:

* «Ormen Lange», Olav Tryggvasons langskip
* «Ormen Lange» (buss), en semitrailerbuss
* «Ormen Lange» (1957), vikingskip etter modell av Gokstadskipet som ble brukt i innspillingen av *The Vikings*
* Ormen Lange-feltet, et naturgassfelt i Norskehavet
* Ormurin langi, en færøysk sang inspirert av sagaen om Olav Tryggvason
Ormen Lange-feltet

**Ormen Lange-feltet**  er det nest største gassfeltet som er påvist og satt i drift utenfor norskekysten på norsk kontinentalsokkel. Feltet ligger omtrent 120 km nordvest for Kristiansund, like utenfor kanten av Storeggaraset i Norskehavet. Vanndybden er mellom 800 meter og  meter, utstrekningen er 40 km, nord-sør, og 8 kilometer øst-vest. Reservoaret ligger nesten  meter under sjøbunnen. Påvist forekomst er minst 397 milliarder kubikkmeter naturgass. Så langt er det bare Trollfeltet som er større i norsk sektor.

Gassfeltet ble funnet i 1997 etter utdeling av lisenser i den 15. konsesjonsrunde i 1996.

De naturgitte forhold er ekstreme med mye vind, bølger og havstrømmer. Det er også kraftige undervannsstrømmer, og det er minusgrader (celsius) i vannet ved sjøbunnen. Sjøbunnen er ekstremt ujevn på grunn av ras. Alt dette innebærer store teknologiske utfordringer. Storeggarasene som gikk for 7&nbsp;000 til cirka 30&nbsp;000 år siden har blitt undersøkt. Konklusjonen er at risikoen for nye ras er meget liten.

Totalt investeringsestimat er på 107 milliarder (2008). Det blir ikke benyttet overflateplattformer. Brønnhoder på sjøbunnen blir ved hjelp av rørledninger knyttet direkte til prosesseringsanleggene på Nyhamna på Gossa i Møre og Romsdal. Fra Nyhamna eksporteres gassen til Easington i England via en 1&nbsp;300 kilometer lang rørledning. Røret har en innvendig diameter på 1,06 meter. Produksjonen startet i oktober i 2007. Dagsproduksjonen vil bli 70 millioner kubikkmeter.

Ormen Lange Fase 1 omfatter landanlegg på Aukra, rørledningen Langeled, to undervanns brønnrammer og de første produksjonsbrønnene.

Ormen Lange Fase 2 omfatter framtidig kompresjon, flere brønnrammer og produksjonsbrønner.

Flere selskaper er medeiere i Ormen Lange-feltet:

* Petoro : 36,5 % 
* Equinor : 25,4 %
* Shell Norge: 17,8 % 
* ORLEN Upstream Norway: 14 %  
* Exxon Mobil: 6,3 % 

A/S Norske Shell er driftsoperatør, mens Norsk Hydro var operatør og ansvarlig for planlegging- og utbyggingsfasen av Ormen Lange. Aker Solutions Engineering designet landanlegget i perioden 2003–2007, mens Aker Kværner (Aker Kværner Stord) var hovedkontraktør for selve byggingen av landanlegget på Aukra. Anlegget ble åpnet av Kong Harald V på Aukra den 6. oktober 2007.

Gassreservoaret ligger i østlige del av Mørebassenget og består av sand som ble avsatt i seineste krittiden. Sanden tilhører Jorsalfarformasjonen og ble avsatt i undersjøiske vifter fra turbidittstrømmer. Reservoaret inneholder 375 milliarder standardkubikkmeter gass og 22 millioner standardkubikkmeter kondensat.

## Eksterne lenker
*
Flerhastighets-EU

**Flerhastighets-EU** er et konsept for integrasjonen i EU. Noen land går foran med tettere integrasjon, bl.a. med euroen og innen EUs felles utenriks- og sikkerhetspolitikk, mens andre land foreløpig bare deltar i noen av integrasjonsprogrammene.

Uttrykket har også være brukt om de landene som er mest integrert innenfor EU ved eventuell «flerhastighets-EU». Ideen om EU-integrasjon med flere hastigheter ble lansert av CSU/CDU i 1994 og tanken var at dette sterk utvidelse av EU på 1990-tallet ville være lettere på den måten.

## Se også
*De indre seks
*Europeisk integrasjon
## Referanser
Orkdalsfjorden

**Orkdalsfjorden** er en sidefjord av Trondheimsfjorden i Orkland og Skaun kommuner i Trøndelag.  Fjorden strekker seg 11 kilometer mot sørvest til Orkanger og utløpet av elva Orkla i bunnen av fjorden.

Fjorden begynner mellom Viggja i sørøst og Geitastrand i nordvest. Her deler Korsfjorden seg i to armer, Orkdalsfjorden og Gaulosen, som strekker seg mot sørøst.

Europavei 39 går langs sørsiden av fjorden og inn Gaulosen. Langs hele vestsiden går fylkesvei 710.

## Referanser
Geilo flyplass, Dagali

**Geilo flyplass, Dagali** (tidligere **Geilo lufthavn, Dagali**) er en privat flyplass som ligger 3&ndash;4&nbsp;km øst for Dagali, øverst i Numedal, i Hol kommune i Buskerud.

Flyplassen hadde tidligere status som lufthavn, med kommersiell passasjertrafikk til Oslo (Fornebu) og Stavanger.

Flyplassen eies av Geilo Lufthavn Dagali AS, et aksjeselskap stiftet 22. november 1975. Tidligere ble den drevet av selskapet Geilo Lufthavn Dagali Drift IKS, som ble avviklet høsten 2004. Det er inngått en avtale om utleie av anlegget til Dagali Rafting AS og Dagali Action Park AS, men flyplassen vil være åpen for småfly i sommerhalvåret og om vinteren når det er brøytet.

Frekvens 121,300&nbsp;MHz for blindsending skal brukes som generell flykommunikasjonsfrekvens. PPR (Prior permit required) kreves, mobiltel: 900 22 804 / 908 67 209 eller 975 31 353. PPR  skjema kan også brukes

Lufthavnen er tatt ut av AIP Norge og det utstedes ikke lenger NOTAM.

## Referanser


## Eksterne lenker
* Dagali flyplass
* Dagali på norskeflyplasser.no
Mørketid

**Mørketid** er et naturfenomen som inntrer om vinteren, og bare noe nord for den nordlige polarsirkelen og tilsvarende syd for den sydlige polarsirkelen. I praksis er det områdene i Arktis som dette har betydning for menneskeheten, ettersom det ikke bor folk naturlig syd for den sydlige polarsirkelen (kun på forskningsstasjoner  i Antarktis). I denne perioden av året går Solens bane i sin helhet under horisonten, selv når den er på sitt høyeste (ca. midt på dagen). Mørketiden har kortest varighet ved polarsirklene, øker i lengde mot de respektive polene og er på sitt lengste på selve polpunktene, der varigheten er nesten seks måneder.

## Utbredelse av mørketid
Det er en utbredt oppfatning at polarsirklene, som ligger på 66°33′50″ danner grensene for mørketid og tilsvarende for perioden med midnattssol. På grunn av lysbrytningen i Jordens atmosfære, blir sollyset avbøyd («bøyd nedover») på sin vei gjennom luftlagene og tilsynelatende løftes solen høyere på himmelen. Som en følge av dette fenomenet flyttes grensen for mørketiden nordover (og tilsvarende sydover på den sydlige halvkule) med omkring 0,5°.

Av denne grunn har Bodø på 67°16', som ligger 78&nbsp;km nord for polarsirkelen, ikke virkelig (astronomisk) mørketid ettersom solranden så vidt kommer over horisonten selv ved vintersolverv. Et av de nordligste stedene i Norge som ikke har virkelig mørketid er Landegode på 67°23, hvilket er 91&nbsp;km nord for polarsirkelen. Blant de sydligste stedene som har virkelig mørketid er Røst på 67°31', hvor mørketiden varer fra 16. til 27. desember. Avstanden til polarsirkelen er 106&nbsp;km. Alle disse stedene har fri sikt mot syd, så det er mulig å få dette bekreftet med solobservasjoner.

## Varighet av mørketid i Norge
Datoene i tabellen angir når solen ikke kommer over horisonten, såkalt astronomisk mørketid. Ettersom dette forutsetter fri sikt mot syd, varer i praksis mørketiden lenger de fleste steder, ettersom fjell i syd sperrer for solen når den står lavt på himmelen. Dette kan også være tilfelle langt syd for polarsirkelen på steder der det er høye fjell mot syd. Blant annet oppleves det som mørketid i Rjukan som ligger på 59°53' (samme breddegrad som Oslo) fra september til mars på grunn av fjellene i den trange Vestfjorddalen.

## Polarnetter

På grunn av skumringseffekten innebærer mørketid imidlertid ikke nødvendigvis at det er «bekmørkt» 24 timer av døgnet, på samme måte som det ellers er skumringstimen før soloppgang og etter at solen går ned ellers i året. De døgn i mørketiden da solen ikke kommer høyere enn 6° under horisonten og man derfor ikke har tussmørke, kalles polarnetter. Grensen for polarnatt ligger på ca 72°34', så man må så langt nord som til Bjørnøya eller Svalbard for å oppleve dette i Norge.

## Se også
* Natt
* Midnattssol
* Tussmørke

## Referanser


## Eksterne lenker
* Mørketidsdatoer hos yr.no  (engelsk)
* Om mørketiden hos met.no
AIP Norge

**AIP Norge** er den delen av AIP (engelsk *Aeronautical Information Publication*) som omfatter norsk luftrom.  AIP Norge inneholder alle praktiske opplysninger for flyging i Norge og omfatter flyplasskart, luftromskart, kart over militære lavtflygingsområder, radiofrekvenser, åpningstider, avvik fra internasjonalt regelverk m.m.  AIP-informasjon er informasjon som endres relativt sjelden.  Informasjon som endres ofte, er svært midlertidig, eller gjelder for et relativt kort tidsrom, distribueres via andre kanaler, som for eksempel NOTAM, METAR og TAF.

Viktige endringer i AIP-informasjon gis ut som en AIC (engelsk *Aeronautical Information Circulars*).  Slike endringer kan for eksempel være militære øvelser.

## Eksterne lenker
* AIP Norge
Mette Janson

**Mette Janson** (egentlig **Mette Henrietta Jane Bleness Janson**, 1934–2004) var en norsk journalist og programleder som var ansatt i NRK i drøyt 40 år. Hun var den første kvinnelige programlederen i *[[Dagsrevyen]]*. 

Janson ble født i Bergen, men vokste opp i Oslo. Hun tok teaterutdannelse ved Royal Academy of Dramatic Arts i London. 

Etter en tid som trainee i fjernsynsproduksjon og journalistikk i Detroit og New York, kom hun tilbake til Norge i 1959 og ble ansatt som første kvinnelige medarbeider i *[[Dagsrevyen]]* samme år. I 1965 kom hun til Opplysningsavdelingen (senere Samfunnsavdelingen) i NRK. 

I 1960-årene ble det en del reaksjoner på en programserie om seksualitet der hun var programleder. I 1971 var hun programleder sammen med Eva Brustad for programserien *Adams Eva*, som ble beskrevet som en «dokumentarserie om kjønnsroller sosialt og mentalt». I 1995 og 1996 var hun aktuell med en serie portrettprogrammer på NRK med samletittelen ''Jansons Fristelse''.

Hun gikk av med pensjon i 2001. Som pensjonist engasjerte hun seg i Seniorsaken, der hun var generalsekretær og medlem av organisasjonens råd.

Hun mottok flere utmerkelser for arbeidet sitt, blant annet Kongens fortjenstmedalje i gull og YS' likestillingspris.

## Privatliv
Hun var gift med skuespilleren Magne Bleness og var søster til musikeren Alfred Janson.

## Referanser


## Eksterne lenker
*
Kvasir

**Kvasir** kan være
* Kvasir (mytologi), eller **Kvase**, en skikkelse fra norrøn mytologi.
* Kvasir (søkemotor), en søkemotor på Internett.
Kaunas

**Kaunas** er Litauens nest største by, etter hovedstaden Vilnius. Byen fungerte som hovedstad fra 1922 til 1940, da Vilnius var okkupert av Polen. Den ligger ved sammenløpet av landets to største elver, Nemunas og Vilia. Kaunas er den byen i landet som har flest innbyggere som tilhører den litauiske folkegruppe.

Gjennom byens hovedgate ligger den 2 km lange *Laisves alėja* («Frihetsavenyen»), og i dens forlengelse den lille gamlebyen med katedral og rådhus.

Like nord for byen ligger Kaunas internasjonale lufthavn i Karmėlava.

## Verdensarv
I 2023 ble på UNESCOs liste over verdensarven i Litauen oppført hovedpostkontoret i Kaunas, gjenoppstandelseskirken, Litauens nasjonalbank og offisersklubbens bygning.

## Referanser


## Eksterne lenker
*
Boeing 757

**Boeing 757** er et transkontinentalt 2-motors jetfly produsert av Boeing. Flytypen ble utviklet i samarbeid med Eastern Airlines og British Airways som en erstatning for Boeing 727. Flytypen ble produsert i perioden 1983–2005. Mer enn 1&nbsp;030 er fremdeles i kommersiell drift.

Boeing 757 ble også kapret av terrorister som fløy inn i vestsiden på The Pentagon og styrtet på et jorde nær Shanksville, Pennsylvania den 11. september 2001.

Designmessig er 757 i stor grad bygget på samme måte som Boeing 767. Flyet er noe mindre og noe smalere, men mye av teknologien er den samme i de to flyene. For eksempel er førerkabinen tilnærmet identisk.

Flytypen er svært allsidig og brukes på en rekke svært forskjellige ruter, alt fra korte innenriksruter til transatlantiske flygninger. Rekkevidden gjør at flyet har blitt populært på «lange og tynne» ruter der passasjergrunnlaget ikke er stort nok for et større bredbuksfly.

## Varianter
Flytypen har blitt produsert i to varianter. **757-200** er kortere og har lengre rekkevidde enn **757-300**. Det var også planlagt en 757-100 variant, men denne ble aldri bygget.

## Eksterne lenker
*
Rema 1000

**Rema 1000**, stilisert som **REMA 1000**, er en norsk franchisekjede med dagligvareforretninger som eies av Reitan Retail.

Den første butikken ble startet av forretningsmannen Odd Reitan i samarbeid med hans far Ole Reitan 15. februar 1979 på Bromstad i Trondheim, under navnet Rema 600. Året etter ble det åpnet en butikk i Mo i Rana, og butikkens navn ble endret til Rema 1000. Butikken var laget med utgangspunkt i forretningsmodellen til tyske ALDI.

Per oktober 2020 hadde kjeden  butikker, hvorav 649 i Norge og 352 i Danmark. Butikk nummer  åpnet 1. oktober 2020 kl. 10.00 på Ranheim i Trondheim, og butikk nummer  åpnet 1. oktober 2020 kl. 10.01.

Navnet Rema har sin bakgrunn i ordene ***Re***itan og ***ma***t.

## Rema 1000 i Norge

Per 2016 var Rema 1000 Norges største dagligvarekjede målt i omsetning, på tross av at Kiwi hadde flere utsalgssteder. Selve butikkene i Rema 1000-kjeden drives hovedsakelig etter franchisetakerprinsippet. Rema 1000 Norge består av et hovedkontor på Ensjø i Oslo, samt ti regionkontor og fem distribunaler. Hovedkontorets oppgaver omfatter felles markedsføring og innkjøp, økonomi og IT, samt drift, etablering og sentrale støttefunksjoner. Regionkontorene er servicekontorer for butikkene i regionen, og tar seg av regional markedsføring og etablering av nye butikker i sitt område.

### Egne merkevarer

Rema 1000 har flere egne merkevarer (såkalte EMV-er): 

* REMA 1000 (tørrvarer)
* PRIMA (laveste pris)
* Softstyle (hygieneprodukter)
* Fiskeriet (sjømat)
* Solvinge (Norsk kylling AS) (100 % eierandel)
*Norske bryggerier AS (100 % eierandel)
*Stanges Gårdsprodukter (95 % eierandel)
*Kolonihagen (82 % eierandel)
*Grans bryggeri (50 % eierandel)
*Spekeloftet (pinnekjøtt) (50 % eierandel)
*Kjeldsberg kaffebrenneri (50 % eierandel)
*BAMA Gruppen (20 % eierandel)
Konsernet har også eierandeler i flere foretak som leverer varer til REMA-butikkene.

### Overtagelse av Lidl Norge

Den 14. mars 2008 signerte Rema 1000 en kontrakt som sikret dem all Lidls virksomhet i Norge. I oktober 2009 ble det kjent at Reitangruppen betalte 1,918 milliarder kroner for alle eiendommer som Lidl Norge eide og samtlige av Lidls butikker, lager, hovedkontor og ansatte.

### Distribunaler og regioner
Rema 1000 Norge er inndelt i 12 regioner, og har 6 distribunaler.

## Rema 1000 i populærkulturen
Den britiske komikeren og skuespilleren Rowan Atkinson (best kjent som Mr. Bean) spilte i flere REMA 1000-reklamer i løpet av 1990-tallet. Han spilte i tre reklamer i 1994.

## Galleri

Fil:St. Olavs gate 2 - REMA 600 (1980) (24392776970).jpg|En REMA 1000-butikk i St. Olavs gate, Trondheim i 1980 
Fil:Volvo&Rema1000.jpg|En volva malt i Norges nasjonalfarger foran et REMA 1000-hypermarked 
Fil:W - Rema 1000 sentrum Gjøvik.JPG|REMA 1000 i sentrum Gjøvik, Innlandet 
Fil:REMA 1000 in Drøbak 18.04.2024.jpg|REMA 1000 fra Drøbak, Akershus 
Fil:Egersund Rema 1000.jpg|REMA 1000 fra Egersund, Rogaland 


## Se også
* Kuttisme

## Referanser


## Eksterne lenker
* 
*
Wittelsbach

Huset **Wittelsbach** er en av de eldste tyske adelsslekter. De hersket som hertuger, kurfyrster og konger av Bayern i over 800 år frem til 1918. En av Wittelsbacherne, Christopher av Bayern, var dansk, svensk og norsk konge fra 1439 til 1448. Linjen Pfalz-Zweibrücken-Kleeburg var konger av Sverige fra 1654 til 1718. Flere medlemmer av slekten, senest Karl VII, var tysk-romerske keisere.
Uwe Johnson

**Uwe Johnson** (født 20. juli 1934 i Cammin in Pommern i Tyskland, død 23. februar 1984 i Sheerness i Storbritannia) var en tysk forfatter.

Johnson ble født i Pommern, som på slutten av andre verdenskrig ble okkupert av Stalin og gitt til Polen, som ga stedet navnet Kamien Pomorski. I 1945 måtte familien hans flykte fra Stalins røde armé, og Johnson begynte å studere germanistikk i Leipzig med Herrmann August Korff, Theodor Frings og Hans Mayer. I Leipzig begynte han å skrive. Hans første arbeid var *Ingrid Babendererde*.

I 1959 flyktet Johnson til Vest-Berlin, fordi han ikke kunne publisere i DDR. I Vest-Tyskland ble hans arbeider utgitt av forlaget Suhrkamp. Han skrev flere store verker. *Årsdager* i fire bind på rundt 2&nbsp;000 sider er det største. Alle hans bøker handler om livet i DDR og hans personlige opplevelser er tilstedeværende i alle hans romaner. Johnson hadde i de siste årene store problemer med alkoholisme og led av skrivesperre.

Han døde i Sheerness on Sea i England i 1984.

## Bibliografi
* *Ingrid Babendererde* (1953 ff. først publisert på tysk i 1985)
* *Mutmaßungen über Jakob* 
* *Das dritte Buch über Achim*
* *Jahrestage* (Årsdager, 1970–1983)
* *Der fünfte Kanal*

## Priser og utmerkelser (utvalg)
*  – Georg Büchners pris

## Referanser

## Eksterne lenker
* 
* 
*
Dølle Døck

**Dølle Døck** er en tegneserie av Tommy Sydsæter og Dick Kolby, hvor hovedpersonen har samme navn. Serien parodierer Donald Duck ved å portrettere en vulgær og sexfiksert Donald-lignende figur, gjerne med godt synlige kjønnsorganer. I likhet med Donald går Dølle ikledd matrosdress og uten bukse. Andre kjennetegnet ved Dølle er et bein i hodet, og at han åpner ølflasker med øyet. Dølle Døck var lenge en av hovedseriene i bladet Pyton. 

## Sammenligning mellom Dølle- og Donald-verdenen

* Donald Duck – Dølle Døck
* Dolly Duck – Dølly Døck
* Ole Duck – Ølle Døck
* Dole Duck – Bølle Døck (Noen ganger kalt Dølle Døck Jr.)
* Doffen Duck – Døffen Døck
* Skrue McDuck – Skrølle McDøck (Kjent som Onkel Skrølle)
* Jensen – Freddy
* Petter Smart – Fetter Fart
* Mikke Mus – Møkka Mick
* Langbein – Kortbein
Helmuth von Moltke

**Helmuth von Moltke** kan sikte til to tyske generaler

#Helmuth von Moltke (1800–1891)
#Helmuth Johannes Ludwig von Moltke (1848–1916)
Bristol (andre betydninger)

**Bristol** kan vise til:

## Byer og steder

*Bristol, by i England
*Bristol (Connecticut)
*Bristol (Florida)
*Bristol (Illinois)
*Bristol (Indiana)
*Bristol (Maine)
*Bristol (Minnesota)
*Bristol (New Hampshire)
*Bristol (New York)
*Bristol (Pennsylvania)
*Bristol (Rhode Island)
*Bristol (Sør-Dakota)
*Bristol (Tennessee)
*Bristol (Vermont)
*Bristol (Virginia)
*Bristol (Dane, Wisconsin)
*Bristol (Kenosha, Wisconsin)
*Bristol County (Massachusetts)
*Bristol County (Rhode Island)
*Bristol Bay (nord for Aleutene)

## Selskaper
*Bristol Aeroplane Company 
*Bristol (bil)
*Butikkjeden Bristol i Nederland
**Bristol Blue* er glass i en spesiell blåfarge

## Annet
*HMS «Bristol» er navnet seks britiske krigsskip har seilt under
Erwin von Witzleben

**Job-Wilhelm Georg Erwin von Witzleben** (født 4. desember 1881 i Breslau, henrettet 8. august 1944 i Berlin i fengselet Plötzensee) var en tysk generalfeltmarskalk. Han var en av lederne for 20. juli-attentatet mot naziregimet og ble henrettet av nazistene for sin rolle i dette.

## Liv og virke
### Bakgrunn
Erwin von Witzleben kom fra militær bakgrunn; fra Elgersburg-Angelroda-grenen av den thüringiske adelige offisersfamilien von Witzleben. Hans far var den prøyssiske kaptein Georg von Witzleben (1838–1898), moren var den borgerlige Therese f. Brandenburg (1847–1925). 

Han tjenestegjorde som generalstabsoffiser under første verdenskrig.

### Under nazismen
I 1935 engasjerte han seg i den konservative motstanden mot det nasjonalsosialistiske styret, og var i den indre krets av septembersammensvergelsen som nesten ble iverksatt i 1938.  

I begynnelsen av andre verdenskrig hadde han kommando i  Polen og deretter i Frankrike.  Han ble generalfeltmarskalk i 1940 og hadde ansvaret for område *West* 1941&ndash;42. I midten av mars 1942 ble han, angivelig av helsegrunner, men i virkeligheten på grunn av mistanker om at han tilhørte den militære opposisjon via Franz Halder (som i mellomtiden hadde distansert seg fra denne), overført av Hitler til *Führerreserve*, reserven av midlertidig ubeskjeftigede «førere» (høyere offiserer). Han ble erstattet av Gerd von Rundstedt.

### 20. juli-attentatet 1944
I forbindelse med 20. juli-attentatet mot Adolf Hitler var Witzleben tiltenkt rollen som øverstkommanderende for *[[Wehrmacht]]* etter statskuppet. Men attentatet mislyktes, og allerede 21. juli ble han arrestert. Under rettergangen 7. august ble han ydmyket ved å måtte stille i retten uten gebisset og beltet sitt. Samme dag ble han dømt til døden av Folkedomstolen under ledelse av Roland Freisler. Witzleben sa til Freisler: «*Du kan overgi oss til [[bøddel]]en, men i løpet av tre måneder vil det rasende, forpinte folket stille deg til ansvar og dra deg levende gjennom sølen i gatene.*»«Erwin von Witzleben»

Witzleben ble henrettet av SS i Plötzensee-fengselet. Åpenbart var det gitt ordre om å gjøre henrettelsene så nedverdigende som mulig, og de som ble henrettet 7. og 8. august, ble hengt nakne i en tynn snor av hamp (noen kilder oppgir pianotråd) i kjøttkroker mens de ble filmet. Opptak av henrettelsene ble sendt tilbake til Hitler. Witzleben ble gravlagt anonymt på Plötzensee-gravplassen sammen med mange andre ofre.

## Æresbevisninger
Witzleben mottok bl.a. Jernkorset 2. og 1. klasse både under første og annen verdenskrig, Jernkorsets ridderkors og ridderkorset med sverd av Königlicher Hausorden von Hohenzollern.

En barneskole i bydelen Charlottenburg-Wilmersdorf i Berlin, Erwin-von-Witzleben-Grundschule, er oppkalt etter ham. Witzleben har også fått gater oppkalt etter seg i mange tyske byer, bl.a. i Mannheim, Düsseldorf, Lüneburg og Münster.

## Referanser
New Brunswick

**New Brunswick** (fransk: **Nouveau-Brunswick**) er en canadisk provins. Provinsens hovedstad er Fredericton. 

Engelsk og fransk er offisielle språk. New Brunswick er Canadas eneste offisielt tospråklige provins. 

Ved folketellingen i 2011 hadde provinsen et innbyggertall på . 69 % hadde engelsk som hjemmespråk, mens 28 % benyttet fransk.

Provinsen er oppkalt etter Braunschweig i Tyskland. Da provinsen ble opprettet i 1784 var kong Georg III hertug av Braunschweig.

## Geografi
New Brunswick ligger øst i Canada. I nord grenser provinsen til Québec og til St. Lawrence-bukta, der Northumberlandstredet skiller New Brunswick og naboprovinsen Prince Edward Island. Confederation Bridge knytter de to provinsene sammen. I vest grenser New Brunswick til delstaten Maine i USA, mens det i øst er en kort grense til Nova Scotia. I sør ligger Fundybukta. Provinsen har en kystlinje på over 2000 km.

## Byer
New Brunswick har åtte kommuner med bystatus:
*Bathurst 
*Campbellton 
*Dieppe
*Edmundston 
*Fredericton 
*Miramichi
*Moncton
*Saint John

## Referanser


## Eksterne lenker
*
Skagastølstindane

**Skagastølstindane**, også kalt **Skagastølstindene** og **Skagastølsryggen**, er en rygg som ligger i fjellområdet Hurrungane, i den sørvestre delen av Jotunheimen. Skagastølstindane ligger på grensen mellom Luster og Årdal kommuner i Vestland fylke. Toppen av Storen, som er den sydligste av Skagastølstindene, markerer kommunegrensen.

Skagastølstindane er den vestligste delen av Styggedals- og Skagastølsryggen, Norges høyestliggende fjellrygg. Toppene langs Skagastølstindane er blant de høyeste toppene i Norge og er, fra nord mot sør
* Nordre Skagastølstind (2 167 moh.)
* Skagastølsnebbet (2 222 moh.)
* Midtre Skagastølstind (2 284 moh.)
* Vetle Skagastølstind (2 340 moh.)
* Storen (2 405 moh.)

Klatreturen over disse toppene kalles Skagastølstraversen. Førstebestigningen av traversen stod George Wegner Paus, Harold Raeburn, Kristian Lous og Kristian Tandberg for 5. august 1902.

## Litteratur
* Arne Larsen *Storen: historien om menneskene og klatringen på Store Skagastølstind i Jotunheimen* Fri flyt 2014  ISBN 978-82-93090-24-3 

## Eksterne lenker
*
Newfoundland og Labrador

**Newfoundland og Labrador** (engelsk: *Newfoundland and Labrador*, fransk: *Terre-Neuve-et-Labrador*, ofte forkortet NL) er en kanadisk provins. Den består av øya Newfoundland og fastlandsområdet Labrador. Den ligger nordøst i landet ved Atlanterhavet og grenser mot Québec i sør og vest. Provinsens hovedstad og største by er St. John's. Provinsens totale størrelse er 405 212 km2. Befolkningen ble for 2021 beregnet til å utgjøre 521 758 innbyggere. Øya Newfoundland (og dens mindre naboøyer) er hjemsted for rundt 94 prosent av provinsens befolkning, med mer enn halvparten bosatt på Avalonhalvøya. Labrador grenser til provinsen Quebec, og det franske oversjøiske samfunnet Saint-Pierre og Miquelon som ligger omtrent 20 km vest for Burinhalvøya.

Ifølge folketellingen for 2016 rapporterte 97,0 prosent av innbyggerne at engelsk var deres morsmål, noe som gjør Newfoundland og Labrador til Canadas mest språklig homogene provins. Et flertall av befolkningen stammer fra engelske og irske nybyggere, noe som gir Newfoundland sitt rykte som «det mest irske stedet utenfor Irland».

## Historie
Newfoundland var frem til 1949 en separat britisk dominion, se Newfoundland-dominionen. Området valgte å slutte seg til Canada etter en folkeavstemning i 1948, der 52 % stemte for union. 6. desember 2001 ble provinsens offisielle navn endret til Newfoundland and Labrador. Etter at seks av delegasjonene undertegnet, vedtok den britiske regjeringen lovvedtaket *British North America Act, 1949* gjennom parlamentet i Storbritannia. Newfoundland sluttet seg offisielt til Canada ved midnatt den 31. mars 1949.

## Referanser


## Eksterne lenker
* 
* 
* Centre for Newfoundland Studies
Andøya Space

**Andøya Space AS**, tidligere **Andøya Space Center** og **Andøya Rakettskytefelt**, er et norsk statlig selskap som leverer oppskyting av forskningsraketter og slipp av vitenskapelige ballonger.

Selskapet er lokalisert i Oksebåsen på Andøya, som ligger 5 km sørvest for Andenes i Andøy kommune i Nordland fylke. Dette anlegget er utstyrt med en rekke bakkeinstrumenter som benyttes i utforskningen av det nære verdensrom. Det fokuseres særlig på den polare atmosfæren i høydeområdet mellom  70 og  kilometer.

Andøya Space er en av Nord-Norges mest høyteknologiske bedrifter og har over 200 ansatte.

Den første raketten, «Ferdinand I», ble skutt opp 18. august 1962 for å studere den polare ionosfæren. Ved årsskiftet til 2024 var det sendt opp mer enn 1200 raketter fra Andøya Space.

Andøya Space har et utstrakt samarbeid med en rekke internasjonale forskningsmiljøer, og siden 1962 har mer enn 100 universiteter og forskningsinstitutter fra hele verden benyttet seg av anleggets tjenester.

Andøya Space er et aksjeselskap hvor 10&nbsp;% av aksjene eies av Kongsberg Defence & Aerospace, og 90&nbsp;% eies av Nærings- og handelsdepartementet, som igjen forvaltes av Norsk romsenter.

Andøya Space har også et oppskytningsanlegg for forskningsraketter i Ny-Ålesund på Svalbard. 

Andøya Space har ukentlig elever fra Andøy videregående skole, Vg 3 Romteknologi, samt Vg 2 drone. Andøya Space består av fire forretningsområder.

### Forskningsrelaterte tjenester
Andøya Space drifter og opererer to oppskytningsbaser for suborbitale forskningsraketter, Andøya og Ny-Ålesund, samt forskningsobservatoriumet Alomar som studerer atmosfæren ved hjelp av lidar, radar og andre bakkebaserte instrumenter.

### Forsvarsrelaterte tjenester
Andøya Space drifter Norges eneste test-, trenings-, og skytefelt for avansert testing av militære teknologier. Det er et allsidig skytefelt som kan tilby testing og trening av et stort spenn av teknologier, inkludert testing av UAV/UAS for militær bruk.

### Utdanning
Andøya Space tilbyr opplæringsaktiviteter fra barnehage opp til universitetsnivå innenfor romrelaterte emner som tar i bruk rominfrastrukturen ved anlegget.

### Oppskytning av satellitter
Andøya Space tilbyr oppskytningsfasiliteter og relaterte tjenester for bedrifter som ønsker å skyte opp små satellitter ut i polare- og solsynkrone baner. Andøya Space skjøt i mars 2025 for første gang opp en bærerakett, den første fra Europa, men lyktes ikke å få raketten opp i verdensrommet.

## Referanser


## Litteratur
* *Gemini* nr. 6, 2004, side 34. SINTEF/NTNU, Trondheim.

## Eksterne lenker
* 
* e24.no - *Grønt lys for Andøya Space-finansiering: – En historisk dag* (08.10.2021)
Prince Edward Island

**Prince Edward Island** (fransk: *l'Île-du-Prince-Édouard*) er en canadisk provins. Det er den minste provinsen i Canada, både i størrelse og folketall. Provinsen hadde  innbyggere ved folketellingen i 2016. Hovedstaden på Prince Edward Island er Charlottetown.

## Geografi
Prince Edward Island, som altså geografisk sett er en øy, ligger i St. Lawrence-bukta nord for Nova Scotia og øst for New Brunswick. På grunn av denne beliggenheten, er det via denne provinsen at all bakketransport til og fra Madeleine-øyene skjer, via en bro fra fastlandet og en fergeforbindelse fra havnebyen Souris.

## Se også
*Liste over Prince Edward Islands statsministre
*Liste over Prince Edward Islands viseguvernører
*President for Prince Edward Islands lovgivende forsamling

## Referanser


## Eksterne lenker
*
Bellona (gudinne)

**Bellona** er en krigsgudinne i romersk mytologi, tilsvarende til Enyo i gresk mytologi. Hennes attributter er sverdet og hun er gjerne avbildet iført hjelm og bevæpnet med et spyd og en fakkel. 

Politisk, alle møter i det romerske senatet knyttet til krigføring i utlandet ble holdt i Templum Bellonæ (Bellonas tempel) i Roma på Collis Capitolinus utenfor *[[pomerium]]*. Dette tempelet ble bygd i 296 f.Kr. men brant ned i 48 f.Kr..

Bellona var søster av og gift med krigsguden Mars. Hennes festival ble feiret den 3. juni.

## Etymologi
Navnet Bellona er avledet av det latinske ordet for krig, *bellum*, og er direkte beslektet med det moderne engelske ordet *belligerent*, «krigførende», foruten også *bellicose*, «krigersk», og *antebellum*, «førkrigs-». I tidligere tider ble hun kalt for Duellona. Dette navnet var avledet fra et enda eldre latinsk ord for «krig».

## Attributter
I kunsten er Bellona framstilt med en hjelm, spyd og en fakkel.

Da den romerske historikeren Ammianus Marcellinus beskrev det romerske nederlaget i slaget ved Adrianopel i 378 e.Kr., refererte han til «Bellona, blåste hennes sorgfulle trompet, var mer heftig rasende enn vanlig, for å volde ulykke på romerne.»

## I senere kultur
Nær begynnelsen av William Shakespeares *[[Macbeth (skuespill)|Macbeth]]* er Macbeth introdusert som en voldelig og tapper kriger da thanen av Ross kaller ham «Bellonas brudgom» (det vil si Mars). I *Henrik IV, Part 1* beskriver Hotspur henne som en «the fire-eyed maid of smoky war.»

Bellona var også populær i billedkunsten etter renessansen som kvinnelig legemliggjøring av militær dyd, og som en utmerket anledning til framstille den kvinnelige kropp i rustning og hjelm.

## Referanser
Tiden

**Tiden** kan referere til flere ting:

* *[[Tiden (avis)]]*, norsk avis som utkom i Oslo 1808–1814
* *[[Tiden (avis, Arendal)]]*, norsk avis som utkom i Arendal 1906–197X
* *[[Tiden (tidskrift)]]*, svensk sosialdemokratisk tidsskrift
* Tiden Norsk Forlag, norsk bokforlag
* Tid, et abstrakt begrep for hendelsenes konstante bevegelse fra fortid til nåtid til fremtid
Saskatchewan

**Saskatchewan** er en canadisk provins. Den ligger i sør og er en av to provinser som ikke har kystlinje og den grenser mot Alberta i vest, Northwest Territories i nord og mot Manitoba i øst. Den har også grense mot de amerikanske delstatene Montana og Nord-Dakota i sør. Den har fått sitt navn etter elva Saskatchewan.
 
Saskatchewan er den midtre av Canadas tre prærieprovinser. Den er med en areal på 651&nbsp;900&nbsp;km² omtrent dobbelt så stor som Fastlands-Norge. I 2006 hadde provinsen 985&nbsp;386 innbyggere, mesteparten bor i den sørlige delen. Provinshovedstaden heter Regina og provinsens største by er Saskatoon.

## Se også
*Liste over Saskatchewans statsministre
*Liste over Saskatchewans viseguvernører

## Referanser


## Eksterne lenker
*
Tiden (avis)

***Tiden*** var en avis som ble utgitt i Christiania fra 1808 til 1814 av Niels Wulfsberg. Første utgave kom ut 28. januar 1808, og avisen regnes som Norges første nyhetsavis. Avisen oppsto utfra et behov for en nyhetsavis under Napoleonskrigene, da kontinentalblokaden medførte at danske aviser ikke lenger kom frem til Norge. Den hadde en slags forløper i *Efterretninger og Opmuntringer*, utgitt av Wulfsberg i 1807. En avis som oppsto utfra samme behov, var *[[Bellona (avis)|Bellona]]*, utgitt i Kristiansand fra 1. september 1807.

I årene 1808–11 ble det utgitt 106 numre av *Tiden*, og etter en pause kom 180 nye numre i perioden 1813–14. Etter blokadens opphevelse ble avisen nedlagt på grunn av dårlig økonomi. Året etter startet imidlertid Wulfsberg *[[Den norske Rigstidende]]* som en oppfølger til *Tiden*, og i 1819 grunnla han *[[Morgenbladet]]* sammen med Mauritz Hansen.

*Tiden* var ikke en opposisjonsavis, men trykket tidvis dristige tekster som kritiserte krigen mot England og reiste forslag om norsk løsrivelse fra Danmark og en fri forfatning. Gjennom servile artikler rettet til «*Ædle Kongelige [[Frederik VI av Danmark og Norge|Prinds Frederik]]*», som i 1808 ble konge av Danmark og Norge, holdt den seg likevel inne med kongehuset, og tilbød sin tjeneste til enhver god sak og ba om prinsens høye beskyttelse, for «*det* (tidsskriftet) *vil stræbe at tale til Folket i den [[ånd|Aand]], som egner retskafne Mænd, som ere Nordmænd værdig, som vil være Deres [[visdom|Viisdom]] og Ædelsind kjær.*»  

29. januar 1810 ble en annen linje valgt. Utgivelsen var den første etter kongens fødselsdag, og burde derfor etter tradisjonen være et nummer som hyllet majesteten, men i stedet valgte Wulfsberg å lage et nummer som i praksis var dedisert til den svenske kronarvingen Christian August, noe Frederik VI ikke så på med blide øyne. I perioden mai til juli 1814 trykket avisen Grunnloven som føljetong, for eksempel den 25. mai paragrafene om valgordningen.  

## Referanser


## Kilder
*  Utgaver av '''Tiden''' på Nasjonalbiblioteket.no
Bellona (andre betydninger)

**Bellona** har flere betydninger:

*Miljøorganisasjonen Bellona
*Den nedlagte avisen ''Bellona''
*Den romerske krigsgudinnen Bellona
*Øya Bellona i Salomonøyene
*Asteroiden 28 Bellona